
32                                                                  DR 30.7.2018                                                       

 
Sekian, terima kasih. Saya menyokong Titah Seri Paduka Baginda Yang di-Pertuan 

Agong. Saya ingin... 

Timbalan Yang di-Pertua [Tuan Nga Kor Ming]: Terima kasih Yang Berhormat 
Lubok Antu.  

Seterusnya saya menjemput Yang Berhormat Larut. 

 

12.32 tgh. 

Dato’ Seri Hamzah bin Zainudin [Larut]: Bismillahi  Rahmani Rahim. 
Assalamualaikum warahmatullahi wabarakatuh. Saya ucap terima kasih kepada Tuan Yang 
di-Pertua kerana membenarkan saya untuk memberi sepatah dua ucapan menjunjung kasih 
Titah Seri Paduka Baginda Yang di-Pertuan Agong.  

Tuan Yang di-Pertua, terlebih dahulu saya ingin mengucapkan tahniah dan syabas 
kepada kerajaan baharu Pakatan Harapan yang telah berjaya mengambil alih tampuk 
pemerintahan daripada Kerajaan Barisan Nasional melalui beberapa strategi yang mampu 
untuk meyakinkan rakyat bahawa kononnya mereka lebih baik daripada Barisan Nasional. 
Malah janji-janji mereka yang populis juga yang menyebabkan rakyat terpercaya dengan 
janji-janji populis tersebut, dalam manifesto yang didefinisikan sebagai satu kitab yang bukan 
kitab suci, yang mungkin tidak perlu ditunaikan. Syabas saya ucapkan kepada Kerajaan 
Pakatan Harapan.  

Terbukti bahawa Suruhanjaya Pilihan Raya (SPR) bukanlah penyebab kalah 
menangnya dalam pilihan raya ini. Amalan demokrasi negara ini terbukti telus dan adil. Buat 
pertama kalinya dalam sejarah negara, pihak yang kalah tidak menuduh SPR berat sebelah 
tetapi menerimanya sebagai ketentuan Allah SWT dan kehendak pengundi. Proses peralihan 
kuasa berjalan dengan begitu baik sehingga dunia hairan, pelik dan kurang percaya kerana 
tidak ada demonstrasi jalanan atau tidak ada kudeta yang dituduh dalam pilihan raya.  

Isu utama yang dibangkitkan adalah isu hutang negara dan GST yang berkisar 
dalam konteks kos sara hidup rakyat. Banyak tuduhan dan fitnah yang dilemparkan sehingga 
rakyat termakan dengan dakyah mereka. Betullah, kita harus fikirkan ini tetapi janganlah 
meletakkan segala-galanya sebagai kesalahan Yang Berhormat Pekan atau semuanya 
sebagai kesalahan Barisan Nasional sehingga harga ikan kembung naik pun disalahkan 
Yang Berhormat Pekan. Padahal ini adalah isu supply and demand atau penawaran dan 
permintaan, bukan GST. 

Dalam Dewan ini, Yang Berhormat Bagan memperakui bahawa GST adalah salah 
satu kaedah percukaian yang telus, efisien dan adil. Ini membuktikan Kerajaan Barisan 
Nasional menggunakan kaedah yang terbaik demi untuk menambahkan hasil kepada negara 
dan bukan untuk membebankan atau menzalimi rakyat. Sehingga kini, lebih 160 negara di 
seluruh dunia melaksanakan GST termasuklah banyak negara Islam OIC.  

Hasil kutipan dari GST ini, kerajaan gunakan untuk memberi bantuan kepada rakyat 
melalui subsidi barangan keperluan asas, bantuan perubatan, pendidikan dan juga Bantuan 
Rakyat 1Malaysia (BR1M). BR1M ini Kerajaan Barisan Nasional berikan melebihi tujuh juta 
penerima dalam negara, tidak mengira bangsa sama ada Melayu, Cina, India, Kadazan, Iban 
dan lain-lain. Maka, janganlah menuduh seperti tuduhan yang dibuat oleh seorang Menteri 
Pakatan Harapan hari ini sehingga memalukan bangsa Melayu dengan kata-kata, “Melayu 
tidak boleh hidup tanpa BR1M”.  

Sementara itu untuk membangunkan negara, kerajaan memerlukan sejumlah 
kewangan yang besar kerana ia adalah sesuatu yang diperlukan bagi pertumbuhan ekonomi 
secara langsung mahupun tidak langsung. Projek-projek seperti ECRL, HSR, MRT, LRT, 
Lebuhraya Pan Borneo dan lain-lainnya, ia bukanlah hanya untuk membangunkan 
infrastruktur semata-mata... 

 Tuan Lim Lip Eng [Kepong]: Yang Berhormat Larut, Yang Berhormat Larut. 

 

 

 



Sekian, terima kasih. Saya menyokong Titah Seri Paduka Baginda Yang di-Pertuan Agong. Saya ingin... Timbalan Yang di-Pertua [Tuan Nga Kor Ming]: Terima kasih Yang Berhormat Lubok Antu. Seterusnya saya menjemput Yang Berhormat Larut. 12.32 tgh. Dato' Seri Hamzah bin Zainudin [Larut]: Bismillahi Rahmani Rahim. Assalamualaikum warahmatullahi wabarakatuh. Saya ucap terima kasih kepada Tuan Yang di-Pertua kerana membenarkan saya untuk memberi sepatah dua ucapan menjunjung kasih Titah Seri Paduka Baginda Yang di-Pertuan Agong. Tuan Yang di-Pertua, terlebih dahulu saya ingin mengucapkan tahniah dan syabas kepada kerajaan baharu Pakatan Harapan yang telah berjaya mengambil alih tampuk pemerintahan daripada Kerajaan Barisan Nasional melalui beberapa strategi yang mampu untuk meyakinkan rakyat bahawa kononnya mereka lebih baik daripada Barisan Nasional. Malah janji-janji mereka yang populis juga yang menyebabkan rakyat terpercaya dengan janji-janji populis tersebut, dalam manifesto yang didefinisikan sebagai satu kitab yang bukan kitab suci, yang mungkin tidak perlu ditunaikan. Syabas saya ucapkan kepada Kerajaan Pakatan Harapan. Terbukti bahawa Suruhanjaya Pilihan Raya (SPR) bukanlah penyebab kalah menangnya dalam pilihan raya ini. Amalan demokrasi negara ini terbukti telus dan adil. Buat pertama kalinya dalam sejarah negara, pihak yang kalah tidak menuduh SPR berat sebelah tetapi menerimanya sebagai ketentuan Allah SWT dan kehendak pengundi. Proses peralihan kuasa berjalan dengan begitu baik sehingga dunia hairan, pelik dan kurang percaya kerana tidak ada demonstrasi jalanan atau tidak ada kudeta yang dituduh dalam pilihan raya. Isu utama yang dibangkitkan adalah isu hutang negara dan GST yang berkisar dalam konteks kos sara hidup rakyat. Banyak tuduhan dan fitnah yang dilemparkan sehingga rakyat termakan dengan dakyah mereka. Betullah, kita harus fikirkan ini tetapi janganlah meletakkan segala-galanya sebagai kesalahan Yang Berhormat Pekan atau semuanya sebagai kesalahan Barisan Nasional sehingga harga ikan kembung naik pun disalahkan Yang Berhormat Pekan. Padahal ini adalah isu supply and demand atau penawaran dan permintaan, bukan GST. Dalam Dewan ini, Yang Berhormat Bagan memperakui bahawa GST adalah salah satu kaedah percukaian yang telus, efisien dan adil. Ini membuktikan Kerajaan Barisan Nasional menggunakan kaedah yang terbaik demi untuk menambahkan hasil kepada negara dan bukan untuk membebankan atau menzalimi rakyat. Sehingga kini, lebih 160 negara di seluruh dunia melaksanakan GST termasuklah banyak negara Islam OIC. Hasil kutipan dari GST ini, kerajaan gunakan untuk memberi bantuan kepada rakyat melalui subsidi barangan keperluan asas, bantuan perubatan, pendidikan dan juga Bantuan Rakyat 1Malaysia (BR1M). BR1M ini Kerajaan Barisan Nasional berikan melebihi tujuh juta penerima dalam negara, tidak mengira bangsa sama ada Melayu, Cina, India, Kadazan, Iban dan lain-lain. Maka, janganlah menuduh seperti tuduhan yang dibuat oleh seorang Menteri Pakatan Harapan hari ini sehingga memalukan bangsa Melayu dengan kata-kata, "Melayu tidak boleh hidup tanpa BR1M". Sementara itu untuk membangunkan negara, kerajaan memerlukan sejumlah kewangan yang besar kerana ia adalah sesuatu yang diperlukan bagi pertumbuhan ekonomi secara langsung mahupun tidak langsung. Projek-projek seperti ECRL, HSR, MRT, LRT, Lebuhraya Pan Borneo dan lain-lainnya, ia bukanlah hanya untuk membangunkan infrastruktur semata-mata... Tuan Lim Lip Eng [Kepong]: Yang Berhormat Larut, Yang Berhormat Larut.